[pic] | COMISIA EUROPEANĂ |

Bruxelles, 16.4.2010

COM(2010)160 final

COMUNICAREA COMISIEI CĂTRE PARLAMENTUL EUROPEAN ȘI CONSILIU

privind ajustarea tehnică a cadrului financiar pentru 2011 în concordanță cu evoluțiile VNB, inclusiv ajustarea sumelor alocate din fonduri de susținere a politicii de coeziune pentru statele membre pentru care există o diferență între PIB-ul estimat și PIB-ul real pentru perioada 2007-2009

prezentată în conformitate cu punctele 16 și 17 din Acordul interinstituțional din 17 mai 2006

COMUNICAREA COMISIEI CĂTRE PARLAMENTUL EUROPEAN ȘI CONSILIU

privind ajustarea tehnică a cadrului financiar pentru 2011 în concordanță cu evoluțiile VNB, inclusiv ajustarea sumelor alocate din fonduri de susținere a politicii de coeziune pentru statele membre pentru care există o diferență între PIB-ul estimat și PIB-ul real pentru perioada 2007-2009

INTRODUCERE

În 2010, în mod excepțional, ajustarea tehnică anuală a cadrului financiar pentru 2011 vizează nu numai ajustările obișnuite la evoluțiile prețurilor și ale VNB [punctul 16 din Acordul interinstituțional (AII) din 17 mai 2006 privind disciplina bugetară și buna gestiune financiară[1]], ci și o ajustare pentru rubrica 1B (punctul 17 din AII).

De fapt, punctul 17 din AII prevede că: „ cu ocazia ajustării tehnice pentru anul 2011, în cazul în care se constată că PIB-ul cumulat al unui stat membru pentru anii 2007-2009 se abate cu mai mult de +/- 5% de la PIB-ul cumulat estimat în momentul elaborării prezentului acord, Comisia ajustează sumele alocate cu titlu de fonduri de susținere a politicii de coeziune pentru statul membru respectiv pentru perioada menționată anterior… ”. În continuare, punctul 17 introduce o primă constrângere conform căreia efectul total net, pozitiv sau negativ, al respectivelor ajustări nu poate depăși 3 miliarde € și în special o a doua constrângere conform căreia, în cazul în care efectul net este pozitiv, „ resursele suplimentare totale sunt limitate la nivelul de subutilizare raportat la plafoanele stabilite pentru subcapitolul 1B pentru anii 2007­2010 ”. În cele din urmă, punctul 17 prevede că: „ ajustările necesare se împart în cote egale pentru anii 2011-2013, iar plafoanele corespunzătoare se modifică în consecință .”

Conform punctului 16 din AII, Comisia face, în fiecare an, într-o etapă anterioară procedurii bugetare pentru anul n+1, o ajustare tehnică a cadrului financiar în funcție de evoluțiile venitului național brut (VNB) al UE și de prețuri, comunicând rezultatele celor două componente ale autorității bugetare. În ceea ce privește prețurile, plafoanele de cheltuieli în prețuri curente sunt stabilite utilizând deflatorul fix de 2% prevăzut la punctul 16 din AII. În legătură cu evoluțiile VNB, prezenta comunicare include cele mai recente prognoze economice disponibile.

Obiectivul prezentei comunicări este de a prezenta autorității bugetare rezultatul ajustării tehnice (UE-27) pentru 2011 efectuată în conformitate cu punctele 16 și 17 din AII.

AJUSTAREA PLAFOANELOR 2011-2013 PENTRU RUBRICA 1B (PUNCTUL 17)

Eligibilitatea statelor membre

Conform punctului 17 din AII, Comisia trebuie să ajusteze sumele alocate din fondurile de susținere a politicii de coeziune pentru orice stat membru pentru care PIB-ul cumulat pentru perioada 2007-2009 a fost diferit cu peste +/- 5% față de PIB-ul estimat la momentul redactării AII. Prin urmare, diferența trebuie măsurată între statisticile publicate în aprilie 2005[2] și cele publicate în noiembrie 2009, care reprezintă datele disponibile cele mai recente.

Această prevedere are aplicații practice numai pentru acele state membre a căror alocare de coeziune globală face obiectul unei plafonări[3], și anume Bulgaria, Republica Cehă, Estonia, Letonia, Lituania, Ungaria, Polonia, România și Slovacia. Sumele alocate din fondurile de susținere a politicii de coeziune pentru celelalte state membre nu sunt afectate de diferența între PIB-uri înregistrată în perioada 2007­2009.

Comparația între ambele serii de date statistice duce la următorul rezultat:

[pic]

Niciun stat membru nu înregistrează o diferență negativă între PIB-uri de peste 5%. Prin urmare, nu este necesar să se reducă sumele alocate niciunui stat membru. Pe de altă parte, trei state membre înregistrează o diferență pozitivă de peste 5%: Republica Cehă (+ 7,5%), Polonia (+ 8%) și Slovacia (+10,8%). Prin urmare, sumele alocate din fondurile de susținere a politicii de coeziune pentru aceste state membre vor trebui majorate.

Stabilirea valorii globale a „subutilizării”

Întrucât efectul net al ajustării va fi pozitiv, este necesar să se determine nivelul de „subutilizare” raportat la plafoanele stabilite pentru subrubrica 1B pentru anii 2007­2010. Această „subutilizare” constă în trei elemente diferite[4]:

- suma diferențelor dintre plafoanele pentru rubrica 1B pentru fiecare an din perioada 2007-2010 și creditele de angajament bugetate pentru această perioadă;

- creditele de angajament anulate în cadrul rubricii 1B pentru fiecare an din perioada 2007-2010, cu excepția sumelor din 2007 transferate către anii următori în temeiul punctului 48 din AII[5];

- dezangajările din anii 2007-2010 aferente cheltuielilor privind politica de coeziune, cu excepția sumelor aferente FEOGA Orientare și IFOP.

Detalierea „subutilizării” este prezentată în tabelul următor, ținându-se seama de cele mai recente date disponibile.

[pic]

Prin urmare, ajustarea pozitivă pentru toate statele membre vizate va fi restricționată în mod global la o sumă de 1 007 milioane €. Această sumă respectă prima constrângere care limitează efectul net total al ajustărilor la 3 miliarde €.

Ajustarea plafoanelor 2011-2013 pentru rubrica 1B

Pe baza alocărilor globale pentru fiecare stat membru pentru perioada 2007-2009, ajustarea pozitivă ar trebui să se ridice teoretic la 3 331 de milioane €. Cu toate acestea, având în vedere constrângerea reprezentată de nivelul „subutilizării”, ajustările pozitive sunt reduse în mod proporțional, după cum urmează:

[pic]

Ajustările finale necesare trebuie să fie distribuite în părți egale pe parcursul perioadei 2011-2013. Mai mult, ajustările corespunzătoare ale plafoanelor pentru rubrica 1B trebuie să fie făcute în milioane de euro.

Prin urmare, plafoanele pentru creditele de angajament pentru rubrica 1B (în prețuri curente) sunt mărite după cum urmează:

- 2011: + 336 de milioane;

- 2012: + 336 de milioane;

- 2013: + 336 de milioane.

Credite de plată

Punctul 23 al patrulea paragraf din AII prevede ca orice revizuire să mențină o relație echilibrată între angajamente și plăți. Prin urmare, plafoanele anuale pentru creditele de plată trebuie modificate pe baza profilelor de plată prevăzute pentru angajamentele suplimentare în cadrul rubricii 1B. Având în vedere că majoritatea plăților aferente acestei creșteri a angajamentelor sunt prevăzute să aibă loc după 2013, creșterea plafoanelor plăților rămâne limitată.

Prin urmare, plafoanele pentru creditele de angajament (în prețuri curente) sunt mărite după cum urmează:

- 2011: + 17 milioane;

- 2012: + 87 de milioane;

- 2013: + 187 de milioane.

Tabel recapitulativ și concluzie

Tabelul următor sintetizează modificările plafoanelor aferente creditelor de angajament și de plată din cadrul financiar. Sumele sunt exprimate în prețuri curente:

[pic]

Tabelul cadrului financiar inclus în AII[6] este exprimat în prețuri constante 2004. Astfel, sumele exprimate în prețuri curente trebuie transformate în prețuri la nivelul anului 2004 cu ajutorul unei deflator fix de 2% pe an, în conformitate cu punctul 16 din AII.

Tabelul 1 prezintă cadrul financiar pentru UE-27 în prețuri 2004, astfel cum a fost modificat în conformitate cu punctul 17 din AII.

AJUSTAREA TEHNICă A CADRULUI FINANCIAR PENTRU ANUL 2011 ÎN FUNCțIE DE EVOLUțIILE VNB (PUNCTUL 16)

Tabelul 2 prezintă cadrul financiar pentru UE-27 care ține seama de ajustarea menționată anterior a plafoanelor 2011-2013 și este ajustat pentru anul 2011 (adică în prețuri curente și exprimat ca procentaj din VNB, utilizând cele mai recente previziuni economice disponibile).

Cifrele totale corespunzătoare VNB

Conform celei mai recente previziuni disponibile, VNB pentru 2011 se stabilește la valoarea de 12 354 021,3 milioane EUR, în prețuri curente, pentru UE-27 (și la valoarea de 11 966 504,7 milioane EUR pentru 2010, valoarea de 11 614 170,1 milioane EUR pentru 2009, valoarea de 12 294 000,1 milioane EUR pentru 2008 și valoarea de 12 206 170,2 milioane euro pentru 2007).

Pentru anii următori (2012-2013), VNB al UE-27 a fost calculat pe baza previziunilor interne ale Comisiei privind rata medie anuală de creștere în termeni reali. Aceste previziuni sunt orientative și vor fi actualizate în fiecare an pe baza celor mai recente previziuni economice disponibile.

VNB pentru 2010 și 2011 includ serviciile de intermediere financiară măsurate indirect (SIFMI) pe baza Deciziei 2010/196/UE, Euratom a Consiliului din 16 martie 2010 în vederea aplicării SIFMI în ceea ce privește resursele proprii[7], începând cu 1 ianuarie 2010.

Principalele rezultate ale ajustării tehnice a cadrului financiar pentru 2011 (UE­27)

Plafonul general al creditelor de angajament pentru 2011 (142 965 de milioane EUR) este de 1,16% din VNB.

Acestuia îi corespunde un plafon general al creditelor de plată (134 280 de milioane EUR) de 1,09 % din VNB. Pe baza celor mai recente previziuni economice, rămâne astfel o marjă de 17 674 de milioane EUR (0,14% din VNB al UE-27), sub plafonul de 1,23% al resurselor proprii.

Plafoanele pentru resurse proprii și pentru credite de angajament au fost adaptate în urma intrării în vigoare a Deciziei 2010/196 în vederea aplicării SIFMI în ceea ce privește resursele proprii[8].

ALTE ELEMENTE LEGATE DE AJUSTAREA TEHNICă

Rubrica 5 (Administrație)

În cazul rubricii 5, o notă de subsol la cadrul financiar prevede ca cifrele pentru pensii, incluse în plafonul acestei rubrici, să fie calculate net din contribuțiile personalului la sistemul de pensii, în limita a 500 de milioane EUR (prețuri 2004) pentru perioada 2007-2013. Această dispoziție ar trebui interpretată ca impunând o limită dublă asupra sumelor deduse din cheltuielile pentru pensii în momentul aplicării plafonului rubricii respective:

- această sumă nu poate depăși contribuțiile înscrise efectiv ca venituri bugetare într-un an;

- valoarea totală a deducerilor pentru perioada 2007-2013 nu poate depăși 500 de milioane EUR la prețurile din 2004, ceea ce reprezintă o medie de 71,4 milioane EUR (82 de milioane EUR la prețurile din 2011).

Având în vedere caracterul recurent al cheltuielilor administrative, se impune ca limita inferioară să fie adoptată anual, pentru a se evita folosirea unei marje la începutul perioadei care, ulterior, nu va mai fi pe deplin disponibilă. Pentru 2011, suma care urmează să fie dedusă este de 82 de milioane EUR în prețuri curente.

Posturi de cheltuieli neincluse în cadrul financiar 2007-2013

O serie de instrumente sunt disponibile în afara plafoanelor de cheltuieli stabilite în cadrul financiar 2007-2013. Obiectivul acestor instrumente este de a permite o reacție rapidă la evenimente excepționale sau neprevăzute, oferind totodată un anumit grad de flexibilitate dincolo de plafoanele de cheltuieli stabilite, între anumite limite:

- rezerva pentru ajutoare de urgență , care poate fi mobilizată în limita unei sume de maximum 221 de milioane EUR pe an, la prețurile din 2004, sau 253,9 milioane în 2011, în prețuri curente (1 744 de milioane EUR pentru întreaga perioadă, în prețuri curente);

- Fondul de solidaritate al UE , în limita unei sume anuale de maximum 1 miliard EUR, în prețuri curente;

- instrumentul de flexibilitate , în limita unei sume anuale de maximum 200 de milioane EUR, în prețuri curente, la care se adaugă tranșa reprezentând sumele anuale neutilizate pentru perioada 2008-2010, care pot fi reportate pentru anul 2011.

În plus, Fondul european de ajustare la globalizare (FEG) va putea fi mobilizat în limita a 500 de milioane EUR pe an, în prețuri curente, utilizând orice marjă existentă în cadrul plafonului global pentru creditele de angajament din anul trecut și/sau creditele anulate pentru ultimii doi ani (cu excepția celor din cadrul rubricii 1B).

OPERAțIUNI NEINCLUSE ÎN BUGET șI RESURSE PROPRII

Al patrulea paragraf de la punctul 11 din Acordul interinstituțional prevede că informațiile privind operațiunile neincluse în bugetul general și evoluțiile previzibile ale diverselor categorii de resurse proprii trebuie înscrise în tabele, cu titlu indicativ, și actualizate în fiecare an cu ocazia adaptării tehnice a cadrului financiar.

Aceste informații, actualizate în concordanță cu cele mai recente estimări disponibile, sunt prezentate în tabelele 3.1 și 3.2 și se referă la Fondul European de Dezvoltare (FED), precum și la structura resurselor proprii.

ANEXĂ

TABELUL 1: CADRUL FINANCIAR 2007-2013 AJUSTAT CONFORM PUNCTULUI 17

[pic]

TABELUL 2: CADRUL FINANCIAR 2007-2013 AJUSTAT PENTRU 2011 ȘI CONFORM PUNCTULUI 17

[pic]

TABELUL 3: PROGRAM ORIENTATIV PENTRU CHELTUIELILE NEINCLUSE ÎN BUGETUL GENERAL ȘI EVOLUȚIILE PREVĂZUTE PENTRU DIVERSELE RESURSE PROPRII

[pic]

[1] JO C 139, 14.6.2006, p. 1.

[2] Punctul 9 din anexa II la Regulamentul 1083/2006 al Consiliului din 11 iulie 2006.

[3] Punctele 7, 8 și 11 din anexa II la Regulamentul 1083/2006 al Consiliului din 11 iulie 2006.

[4] După cum se explică în documentul de lucru al serviciilor Comisiei „Fișa 99” din 15 februarie 2006.

[5] Decizia Parlamentului European și a Consiliului din 29 aprilie 2008 (JO L 128/8, 16.5.2008).

[6] După cum a fost modificat recent prin Decizia Parlamentului European și a Consiliului din 17 decembrie 2009 de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual – Proiecte de finanțare în domeniul energiei în contextul Planului european de redresare economică, (JO L 347, 24.12.2009, p. 26).

[7] Decizia 2010/196/UE, Euratom a Consiliului din 16 martie 2010 privind alocarea de servicii de intermediere financiară măsurate indirect (SIFMI) pentru stabilirea venitului național brut (VNB) folosit pentru bugetul Uniunii Europene și resursele proprii ale acesteia, JO L 87, 7.4.2010, p.31.

[8] Comunicarea Comisiei către PE și Consiliu privind adaptarea plafonului resurselor proprii și a plafonului creditelor pentru angajamente ca urmare a deciziei în vederea aplicării SIFMI în ceea ce privește resursele proprii, COM(2010) 162 final.